Ministarstvo rada i boračko-invalidske zaštite Republike Srpske

**Ministarstvo rada i boračko-invaliske zaštite Republike Srpske** (skraćeno **MPB RS**) je jedno od 16 ministarstava u sastavu Vlade Republike Srpske, nadležno za politiku rada i zaštitu boraca i invalida u tom entitetu. Sjedište ministarstva se nalazi u Administrativnom centru Vlade RS-a na Trgu Republike Srpske u Banjoj Luci, dok se na njegovom čelu trenutno nalazi Milenko Savanović (SP).

## Historija 
1992. godine, nakon sticanja nezavisnosti Bosne i Hercegovine od Jugoslavije, osnovano je Ministarstvo rada i socijalne politike Republike Bosne i Hercegovine, a za ministra je tada imenovan Slaven Raguž.

Krajem rata u Bosni i Hercegovini i potpisivanjem Dejtonskog sporazuma, nadležnsot nad politikom rada i boračko-invalidskom zaštitom je pripala entitetima BiH. Ubrzo nakon toga, u Republici Srpskoj su formirani Ministarstvo za pitanja boraca i žrtava rata (nadležno za bivše pripadnike VRS-a) i Ministarstvo rada i socijalne zaštite, dok su u Federaciji Bosne i Hercegovine formirani Ministarstvo rada i socijalne politike i Ministarstvo za pitanja boraca i invalida odbrambeno-oslobodilačkog rata (nadležno za bivše pripadnike HVO-a i ARBiH-a).

1998. su formiranjem nove entitetske vlade resori rada i boračko-invaliske zaštite spojeni u jedno ministarstvo, a 2003. godine ministarstvo je dobilo svoje današnje ime.

## Nadležnosti 
Glavna osoba u Ministarstvu rada i boračko-invaliske zaštite RS-a je ministar ili ministrica rada i boračko-invaliske zaštite Republike Srpske, koji ima pravo na jednog sekretara, dva pomoćnika i dva savjetnika.

Ministarstvo rada i boračko-invalidske zaštite Republike Srpske obavlja upravne, stručne i druge poslove koji se odnose na ostvarivanje nadležnosti entiteta Bosne i Hercegovine u radnoj politici i zaštiti boraca i invalida. To se odnosi na sljedeće oblasti:

Rad: Ministarstvo iz ove oblasti obavlja poslove kojima se regulišu radni odnosi zaposlenih (osim državnih službenika), njihova primanja, zaštitu na radu i ostvarivanje međunarodne konvencije rada. Pored toga, u djelokrug ministarstva spada i regulisanje i unaprjeđenje zapošljavanja u RS-u, penzijsko-invalidsko osiguranje te privremeno zapošljavanje radnika u inostranstvu, što se vrši u koordinaciji sa nadležnim ministarstvom na nivou države, te ostvarivanje njihovih prava i poslove vezane za njihov povratak i zapošljavanje u zemlji.

Boračko-invalidska zaštita: Ministarstvo iz ove oblasti obavlja poslove koji se odnose na uređivanje i održavanje spomenika, spomen obilježja i grobova boraca na području RS-a, te na zaštitu sljedećih kategorija stanovništva

** boraca
** ratni i mirnodopski vojni invalidi oslobodilačkih ratova
** članove porodica umrlih i palih boraca i umrlih i ratnih vojnih invalida
** civilne žrtve rata i civilne invalide rata

Pored ovih poslova, ministarstvo obavlja druge poslove utvrđene entitetskim i državnim zakonima, te putem medija i drugih načina informisanja pruža informacije o svom radu.

## Organizacija 
Ministarstvo rada i boračko-invalidske zaštite Republike Srpske se sastoji od sljedećih organizacionih jedinica:

* Resor za rad i zapošljavanje (4 odjeljenja)
* Resor boračko-invalidske zaštite i zaštite civilnih žrtava rata (6 odjeljenja)
* Sekretarijat ministarstva (4 odjeljenja)
* Kabinet ministra
* Jedinica za internu reviziju

## Spisak ministara 
## Reference 
Rad i boračko-invalidska zaštita